جنوبی مقناطیسی قطب

جنوبی مقناطیسی قطب، جسے مقناطیسی جنوبی قطب کے نام سے بھی جانا جاتا ہے، زمین کے جنوبی نصف کرہ کا وہ نقطہ ہے جہاں جغرافیائی مقناطیسی میدان کی لکیریں نامزد سطح پر عمود بناتی ہیں۔ جیو میگنیٹک ساؤتھ پول یا ارضی مقناطیسی جنوبی قطب ایک متعلقہ نقطہ، زمین کے مقناطیسی میدان کے ایک مثالی ڈائی پول ماڈل کا جنوبی قطب ہے جو زمین کے حقیقی مقناطیسی میدان کے قریب تر ہے۔

تاریخی وجوہات کی بناء پر، آزادانہ طور پر معلق مقناطیس کا "سرا" جو (تقریباً) شمال کی طرف اشارہ کرتا ہے مقناطیس کا "شمالی قطب" کہلاتا ہے، اور دوسرا سرا جو جنوب کی طرف اشارہ کرتا ہے، مقناطیس کا "جنوبی قطب" کہلاتا ہے۔ چونکہ مخالف قطب ایک دوسرے کو کھینچتے ہیں اسلئے زمین کا جنوبی مقناطیسی قطب دراصل ایک مقناطیسی شمالی قطب ہے۔
 
مزید دیکھیے
  

زمین کے مقناطیسی میدان میں ہونے والی تبدیلیوں کی وجہ سے جنوبی مقناطیسی قطب مسلسل اپنی جگہ بدل رہا ہے۔ 2005 تک کے حساب سے یہ  ("48'31°64) شمال اور ("36'51°137) مشرق  پر تھا جو اسے انٹارکٹیکا کے ساحل سے دور، ایڈیلی لینڈ اور ولکس لینڈ کے درمیان رکھتا ہے ۔ 2015 میں یہ ('28°64) شمال اور  ( '59°136) مشرق پر آگیا۔ یہ نقطہ انٹارکٹک سرکل سے باہر ہے۔ قطبی کھسکائو کی وجہ سے، قطب شمال مغرب کی طرف تقریباً 10 تا 15 کلومیٹر سالانہ کے حساب سے بڑھ رہا ہے۔ اصل جغرافیائی جنوبی قطب سے اس کا موجودہ فاصلہ تقریباً 2,860 کلو میٹر  ہے۔ قریب ترین مستقل سائنس اسٹیشن ڈیومونٹ ڈی ارویلے اسٹیشن ہے۔ جب کہ شمالی مقناطیسی قطب نے 1990 کی دہائی کے وسط میں بہت تیزی سے گھومنا شروع کر دیا جس کے مقابلے میں جنوبی مقناطیسی قطب کی حرکت نے رفتار کی مماثل تبدیلی نہیں دکھائی۔